**NAZIV : PUČKO OTVORENO UČILIŠTE**

**ADRESA: TRG SV. FLORIJANA 14,48260 KRIŽEVCI**

**OIB: 69478236897**

**RAZINA : 21**

**RKP: 28039**

**MATIČNI BROJ: 03003426**

**ŠIFRA DJELATNOSTI: 8559**

**ŠIFRA GRADA/ OPĆINE: 214**

Križevci, 28.01.2020.

Izmjene i dopune. 10.02.2020.

Broj:17/2020.

**Bilješke uz financijski izvještaj za razdoblje**

**01.01.-31.12.2019.**

Pučko otvoreno učilište pravni je slijednik Narodnog sveučilišta Križevci.

Djelatnosti ustanove: organiziranje kazališnih, glazbenih, izložbenih i drugih kulturnih događanja, obrazovanje odraslih, djelatnost amaterskog kazališta, organiziranje i promicanje svih oblika kulturnog i umjetničkog stvaralaštva i javnog informiranja, izdavačka djelatnost. Ustanova ima od 04.02.2019.novu odgovornu osobu, a to je

ravnateljica Željka Šunjić, prof.

**BILJEŠKA UZ OBRAZAC PR-RAS**

**Bilješka br.1**

**AOP 063- Pomoći proračunskim korisnicima iz proračuna koji im nije nadležan**

Sredstva iz proračuna koji nam nije nadležan, odnose se na pomoć koju smo dobili od Ministarstva kulture 100.000,00 kn za opremanje i uređenje Velike dvorane Hrvatskog doma.

To je nastavak aktivnosti koja je započela 2017 nastavila se 2018.,a ove godine smo u dvorani obnovili i lakirali parkete, tapecirali stolice i okrečili pozornicu i dio ulaza na pozornicu.

**Bilješka br.2**

**AOP 111-** **Prihodi po posebnim propisima**

Ovaj prihod predstavljaju sredstva od ulaznica za kazališne predstave koje organizira učilište ili u suradnji s drugim korisnicima. Ove godine prihod od ulaznica iznosi 5.540,00 kn. Dodatnih 421,94 kn na toj poziciji je prihod od refundacija troškova energenata koje nam plaća HPD Kalnik za jednu prostoriju koju koriste U Hrvatskom domu u Križevcima.

**Bilješka br.3**

**AOP 124- Prihodi od prodaje proizvoda i robe te pruženih usluga**

Na ovoj poziciji su ostvareni prihodi koje ostvarujemo na tržištu. Školarine za obrazovanje odraslih, prihod od iznajmljivanja prostora koji nam je dodijeljen na korištenje i upravljanje.

Prihod od usluga na tržištu veći je od prošle godine , a imali smo program usavršavanja za poslove knjigovođe, i tečaj slikanja. Na toj poziciji je i prihod od iznajmljivanja dvorana Hrvatskog doma.

**Bilješka br. 4**

**AOP 131-** **Prihodi iz nadležnog proračuna za financiranje redovne djelatnosti proračunskih korisnika**

Prihod nadležnog proračuna ; sa 492.425,00 kn financirano je redovno poslovanje Ustanove. Od toga 100.000,00 kn uloženo je u tekuće i investicijsko održavanje Velike dvorane Hrvatskog doma.

**Bilješka br.5**

**AOP 166- Rashod za materijal i energiju**

Uredski materijal i ostali materijalni rashodi znatno su veći nego prošle godine, jer su oni zavisni od održanih aktivnosti , a osim uredskog materijala koji je više utrošen, koristili smo i materijale za radionice , tečajeve i Malo veliko spravišće koje smo organizirali u lipnju.

Nabavili smo nekoliko predmeta sitnog inventara u vrijednosti od 2.035,00 kn.

**Bilješka br.6**

**AOP 174 –Rashodi za usluge**

Rashodi za usluge veći je iz više razloga. Prvo zbog iznosa tekućeg i investicijskog održavanja objekta, a to je 203.693,75 kn ulaganja u obnovu Velike dvorane Hrvatskog doma. Zatim imamo trošak zakupnina i najamnina kojeg nije bilo prošle godine, radi se o iznajmljivanju filmova za prikazivanje u sklopu Ljetnog kina u Križevcima.

Računalne usluge također su puno veće nego lani, zbog plaćanja računovodstvenog programa za rad u zajedničkoj riznici grada Križevaca. Sve to doprinijelo je povećanju rashoda za usluge sa indeksom 239,9.

**Bilješka br.7**

**AOP 185- Ostali nespomenuti rashodi poslovanja**

Ostali rashodi su nam povećani zbog pristojbi i naknada, jer smo za prikazivanje filmova na Ljetnom kinu imali obavezu plaćanja ZAMP-a . Trošak je iznosio 3.293,00 kn za 10 filmova.

**Bilješka br.8**

**AOP 207- Ostali financijski rashodi**

Ovi rashodi su smanjeni su u odnosu na 2018. jer nemamo više svog žiro-računa , pa nemamo ni troškova banke, već samo usluge platnog prometa (Fine).

**Bilješka br.9**

**AOP 303- Prihodi od prodaje građevinskih objekata**

Radi se o prihodu od prodaje stana jednog bivšeg zaposlenika učilišta. Stan je u redovitoj otplati na kredit i ovaj prihod je rezultat te prodaje.

**Bilješka br.10**

**AOP 635- Višak prihoda i primitaka raspoloživ u sljedećem razdoblju**

Rezultat poslovanja 2019. je višak prihoda i primitaka 12.021,00 kn, što sa prenesenim viškom iz 2018. od 5.985,00 kn ukupno iznosi 18.006,00 kn raspoloživo za sljedeće razdoblje.

**BILJEŠKA UZ OBRAZAC- BILANCA**

**Bilješka br.11**

**AOP 007- Proizvedena dugotrajna imovina**

Imamo smanjenje na proizvedenoj dugotrajnoj imovini, jer nije bilo nove nabave dugotrajne imovine , a ovogodišnji ispravak vrijednosti imovine umanjio joj je vrijednost.

**Bilješka br.12**

**AOP 153- Potraživanja za prihode od prodaje proizvoda i robe te pruženih usluga**

Iznos potraživanja je nešto veći nego prošle godine, jer naši polaznici programa obrazovanja imaju mogućnost plaćanja na rate. Krajem 2019. dva programa obrazovanja su se održavala

Knjigovođe i tečaj slikanja. Veći dio potraživanja za te programe još nije dospio na naplatu, a manji dio od 6.960,00 kn su dospjela potraživanja.

**Bilješka br.13**

**AOP 154- Potraživanja za prihode iz proračuna**

To su sredstva ostvarena našim djelatnostima, a služit će nam za pokriće troškova vanjskih suradnika angažiranih na programima obrazovanja odraslih, te za ostale materijalne troškove sukladno financijskom planu.

**Bilješka br.14**

**AOP 233+234**- **Višak prihoda poslovanja+ Višak prihoda od nefinancijske imovine**

Naš ukupni višak prihoda sastoji se od 17.037,00 kn viška prihoda poslovanja i 969,00 kn

viška prihoda od nefinancijske imovine.

**OBVEZNE BILJEŠKE UZ BILANCU**

**Bilješka br.15**

Pučko otvoreno učilište nema potpisanih ugovora koji bi mogli postati obaveza ili imovina uz

ispunjavanje određenih uvjeta.

Imamo jedan sudski spor u tijeku sa jednom bivšom zaposlenicom Ustanove, a predmet sudskog spora je povreda radnog prava tužiteljice. Procijenjen je financijski učinak koji može proisteći iz sudskog spora.

**BILJEŠKA UZ OBRAZAC-OBVEZE**

**Bilješka br.16**

**AOP 036 Stanje obaveza na kraju izvještajnog razdoblja –** iznosi 35.237,00 kn.

Dospjele obaveze iznose 2.131,00 kn za rashode poslovanja (obaveze su za materijalne rashode).

Nedospjele obaveze iznose ukupno 33.106,00 kn: za plaće za prosinac 2019.,te za rashode

poslovanja nastale u prosincu 2019.

**BILJEŠKA UZ OBRAZAC –P-VRIO**

**Bilješka br.17**

Obrazac nije popunjen jer nismo imali promjena u vrijednosti i obujmu imovine i obaveza tokom 2019. godine.

**BILJEŠKA UZ OBRAZAC RAS-funkcijski**

**Bilješka broj 18**

**AOP 105+117**

Ukupni rashodi poslovanja i rashodi za nabavu nefinancijske imovine 2018. evidentirani su na poziciji 117 pod funkcijom obrazovanje, no u 2019. godini cijeli iznos rashoda poslovanja 643.358,00 kn raspoređen je na funkciju službe kulture 105, kao dominantnu funkciju ove godine.

RAVNATELJICA:

Željka Šunjić, prof.